Diari Oficial de la Generalitat Valenciana


Sumari del DOGV 1988, del 22-03-1993 (1993/827451)

RESOLUCIÓ de 10 de febrer de 1993, del Conseller d'Obres Públiques, Urbanisme i Transports, per la qual aprova definitivament la modificació puntual relativa a canvis de classificació i de qualificació a la zona 1, IFA, del Pla General d'Ordenació Urbana del municipi d'Elx (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1988

Data del DOGV
:   22-03-1993

Secció del DOGV
:   ALTRES DISPOSICIONS

Número del document
:   1993/827451


Data del document
:   10-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de febrer de 1993, del conseller d'Obres Públiques, Urbanisme i Transports, per la qual aprova definitivament la modificació puntual relativa a canvis de classificació i de qualificació a la zona 1, IFA, del Pla General d'Ordenació Urbana del municipi d'Elx (Alacant).  
Vist l?expedient que fa referència a la modificació puntual a la zona 1, IFA, del Pla General d'Ordenació Urbana d'Elx (Alacant) amb els següents:  
Antecedents de fet  
Primer. L'Ajuntament d'Elx, en la sessió plenària de 28 d'abril de 1992, va acordar-ne l'aprovació provisional, després de complir els tràmits d'aprovació inicial i d'exposició pública mitjançant els anuncis apareguts en el BOP i en un dels diaris de major difusió provincial. Així mateix, el dia 30 de novembre de 1992, el Ple de l'ajuntament va aprovar una rectificació del document inicial que establia una major superfície de zona verda i assenyalava en el plànol corresponent les línies d'afectació de les diferents infrastructures. Al mateix temps, va presentar més documentació que justificava el disseny triat, dins d'una trama que incloïa una superfície més gran.  
Segon. La documentació està integrada per la memòria, els plànols d'informació i d'ordenació, per les normes urbanístiques, i a més, per l?expedient de declaració d'impacte ambiental d?11 de juny de 1992, i els informes de la Diputació Provincial d'Alacant, de 15 de juliol de 1992; de la Gerència de Renfe de 4 de juny de 1992; de la Direcció General d'Aviació Civil de 28 d'octubre de 1992, i de la Unitat de Carreteres del Ministeri d'Obres Públiques i Transports de 9 de novembre de 1992. A tots aquests ens remetem per fer més aclaridora i concisa aquesta resolució.,  
Tercer. L'objecte de, l'expedient de modificació és:  
1. La requalificació d'una superfície de 276.320 m2 de sòl urbanitzable programat industrial, clau 24, a sòl urbanitzable programat residencial de mitjana densitat, clau 22, i variar, al seu torn, la superfície destinada a sistemes generals.  
2. La reclassificació d'una superfície de 368.025 m2 de sòl no urbanitzable, clau 42, a sòl urbanitzable no programat zona de desplegament opcional, clau 34.B, d'ús industrial i terciari.  
El motiu d'aquesta modificació puntual es justifica, d'una banda, per la necessitat d'obtenir una superfície de sòl capaç d'ampliar el ventall de l'activitat econòmica per crear les condicions que incrementen l?oferta de serveis i que permeten, al mateix temps, que l'actual institució de la fira assolesca el veritable potencial comercial, i d'altra banda, perquè l'actual contingut industrial del SUNPI (clau 24) s'ha buidat per l'aparició del polígon Saladas-Torrellano.  
Quart. La Comissió Territorial d'Urbanisme d'Alacant, en la reunió del dia 17 de desembre de 1992, va acordar emetre un informe favorable sobre l'aprovació definitiva de l?expedient de referència.  
Fonaments de dret  
Primer. La tramitació s'estima correcta d'acord amb el que exigeixen l'article 114 per remissió del 128.1 del text refós de la Llei del Sòl de 1992 i els articles del 125 al 130 del Reglament de Planejament, per remissió del 161.1 del mateix text legal.  
Segon. La documentació està completa, tenint en compte l'objecte de la modificació, de conformitat amb l'article 72.4 de l'esmentat text refós de 1992 i amb els articles del 37 al 42 del Reglament de Planejament.  
Tercer. La modificació comporta un increment d'habitatges sobre els previstos inicialment en el pla general, que la modificació xifra en 592, cosa que, segons l'article 128.2 del text refós 1992, requereix la previsió d'espais lliures més grans ja que comporta un augment de la densitat de població. A fi de donar compliment a aquest precepte es classifica una superfície d?1 1.430 m2 com a zona verda, vàlida per a absorbir un increment de 676 habitatges.  
D'altra banda, s'estableix la possibilitat que l'edificabilitat destinada a ús terciari s'utilitze per a la construcció d'habitatges de protecció pública.  
Quart. D'acord amb el que estableix la declaració d'impacte ambiental, emesa amb aquesta finalitat l'11 de juny de 1992, s'haurà de tenir en compte -a més de complir les mesures correctives proposades- la Llei 2/86, que regula la tutela del Palmeral d'Elx. D'altra banda, la Gerència de Projectes Urbanístics de Renfe, en l'informe del 4 de juny de 1992, recorda l'obligació d'observar les limitacions sobre la zona de domini públic, servitud i afectació ferroviària, en els instruments de planejament que despleguen la modificació, d'acord amb la Llei d'Ordenació Urbana dels Transports Terrestres i el seu reglament, i també l'obtenció de l'autorització prèvia de Renfe per a l'execució de qualsevol obra en els terrenys adjacents al ferrocarril de les zones esmentades. Així mateix, segons la Direcció General d'Aviació Civil, el 18 d'octubre de 1992, s'hi haurà de trametre -abans de la construcció d'edificacions- la sol·licitud individualitzada per a cada edifici o grup d'edificis que es construesquen simultàniament, en què caldrà indicar la situació i l'altura, ja que se sobrepassa la cota 79,00 m sobre el nivell del mar, per la qual cosa l'alçada màxima possible de les edificacions dependrà de la rasant a què queda el terreny després d'urbanitzat.  
Cinqué. La modificació proposada es considera tècnicament admissible. Les variacions -de les determinacions establertes en el PGOU cal emmarcar-les en el supòsit previst en l'article 126.5 del text refós de la Llei del Sòl de 1992 i l'article 154.4 del Reglament de Planejament. Sense perjudici que s'hagen d'observar en els documents que despleguen aquesta modificació les condicions manifestades en els informes sectorials emesos amb aquesta finalitat.  
Sisé. El Conseller d'Obres Públiques, Urbanisme i Transports té la competència per a resoldre l'aprovació definitiva dels plans generals -i les seues modificacions- de municipis que siguen capitals de província o que tinguen una població superior a 50.000 habitants, d'acord amb el que estableix l'article 118.3.a del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, en relació amb l'article 3.2 del Reglament dels Organs Urbanístics, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats, la Llei de Procediment Administratiu i la resta de normativa aplicable, a proposta de l'Ajuntament d'Elx, d'acord amb el dictamen emès per la Comissió Territorial d'Urbanisme d'Alacant, resolc:  
Aprovar definitivament la modificació puntual relativa als canvis de classificació i de qualificació a la zona 1, IFA, del Pla General d'Ordenació Urbana del municipi d'Elx (Alacant). Tot i això, s'han d'observar les condicions assenyalades en els informes emesos per la Direcció General d'Aviació Civil, Renfe i la declaració d'impacte ambiental. Alhora, es comunica a l'Ajuntament d'Elx que, perquè entre en vigència aquesta aprovació, ha de publicar íntegrament el text de les normes urbanístiques en el Butlletí Oficial de la Província, d'acord amb el que disposa la Llei Reguladora de les Bases del Règim Local.  
Contra aquesta resolució, que no esgota la via administrativa, es pot interposar recurs de reposició davant aquest mateix conseller en el termini d'un mes, comptador a partir de l?endemà de la seua publicació. En el cas anterior, cal formular-lo abans del contenciosa administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs, si es presentava, ha de ser en el termini de dos mesos des de la publicació de la resolució, si aquesta és expressa, o en el termini d'un any des de la data d'interposició del recurs de reposició, si no era objecte de resolució. Tot això, sense perjudici de la interposició de qualsevol altre recurs que s'estime procedent.  
València, 10 de febrer de 1993.- El Conseller d'Obres Públiques, Urbanisme i Transports: Eugenio Burriel de Orueta.